turjo4nis/wikipedia-bn-dump-20250701 huggingface dataset:
মোবাইল ফোন জ্যামার



GSM Jammer (বাংলাদেশ) 
GSM Jammer এমন একটি ডিভাইস যা মোবাইল নেটওয়ার্কের সিগন্যাল ব্লক বা বাধাগ্রস্ত করে। বাংলাদেশে GSM Jammer ব্যবহার সম্পূর্ণ নিয়ন্ত্রিত এবং এটি ব্যবহারের জন্য বাংলাদেশ টেলিযোগাযোগ নিয়ন্ত্রণ কমিশন (BTRC)-এর অনুমতি প্রয়োজন। Jammer-এর অননুমোদিত ব্যবহার আইনত অপরাধ হিসেবে বিবেচিত হয়।

সংজ্ঞা এবং কার্যপ্রক্রিয়া 
GSM Jammer মোবাইল নেটওয়ার্কের ফ্রিকোয়েন্সি ব্যান্ড (যেমন 900 MHz, 1800 MHz) লক্ষ্য করে কাজ করে। এটি মোবাইল টাওয়ার এবং মোবাইল ফোনের মধ্যে রেডিও সিগন্যাল আদান-প্রদান ব্যাহত করে, যার ফলে মোবাইল ফোনে "No Signal" বা "Emergency Calls Only" দেখা যায়।

কার্যপ্রক্রিয়া 

 Jammer রেডিও ফ্রিকোয়েন্সির মাধ্যমে মোবাইল নেটওয়ার্কের সিগন্যাল ব্লক করে।
 এটি মোবাইল ফোন এবং নেটওয়ার্ক টাওয়ারকে সংযোগ স্থাপনে বাধা দেয়।
 Jammer-এর কার্যক্ষমতার উপর ভিত্তি করে একটি ছোট বা বড় এলাকায় এর প্রভাব পড়ে।

বাংলাদেশে ব্যবহার 
বাংলাদেশে GSM Jammer-এর ব্যবহার নিয়ন্ত্রিত এবং শুধুমাত্র নির্দিষ্ট ক্ষেত্রে অনুমোদিত।

অনুমোদিত ক্ষেত্র 

 সামরিক ও নিরাপত্তা এলাকা: সামরিক ঘাঁটি, গুরুত্বপূর্ণ সরকারি অফিস, এবং নিরাপত্তা ঝুঁকিপূর্ণ এলাকায় Jammer ব্যবহার করা হয়।
 পরীক্ষার হল: পরীক্ষায় চিটিং প্রতিরোধের জন্য Jammer ব্যবহৃত হতে পারে।
 গোপনীয় বৈঠক এবং সম্মেলন: রাষ্ট্রপতি, প্রধানমন্ত্রী, এবং গুরুত্বপূর্ণ বৈঠক চলাকালে তথ্য ফাঁস রোধ করতে Jammer ব্যবহার করা হয়।
 কারাগার: অপরাধীদের অননুমোদিত মোবাইল ব্যবহার রোধে Jammer ব্যবহৃত হয়।

অনুমোদনের প্রক্রিয়া 
GSM Jammer ব্যবহারের জন্য BTRC-এর লিখিত অনুমোদন আবশ্যক। অনুমতি প্রক্রিয়ায় নিম্নলিখিত ধাপ অন্তর্ভুক্ত:

 আবেদন জমা এবং ব্যবহারকারীর পরিচয় প্রদান।
 ব্যবহারের উদ্দেশ্য উল্লেখ।
 আবেদন পর্যালোচনার পর অনুমোদন।

আইন এবং শাস্তি

আইন 
বাংলাদেশের টেলিযোগাযোগ আইন, ২০০১ অনুযায়ী, অনুমতি ছাড়া Jammer ব্যবহার করা বেআইনি।

শাস্তি 

 জরিমানা: অনুমোদন ছাড়া ব্যবহার করলে আর্থিক জরিমানা আরোপ করা হয়।
 ডিভাইস জব্দ: অবৈধ Jammer ডিভাইস জব্দ করা হয়।
 কারাদণ্ড: গুরুতর অপরাধের ক্ষেত্রে কারাদণ্ড দেওয়া হতে পারে।

সতর্কতা 
GSM Jammer-এর অননুমোদিত ব্যবহার জরুরি পরিষেবা, যেমন অ্যাম্বুলেন্স, পুলিশ, এবং ফায়ার সার্ভিসের যোগাযোগ ব্যাহত করতে পারে। তাই জনসাধারণকে Jammer ব্যবহার থেকে বিরত থাকার পরামর্শ দেওয়া হয়।

উপসংহার 
GSM Jammer একটি গুরুত্বপূর্ণ প্রযুক্তি যা নির্দিষ্ট পরিস্থিতিতে নিরাপত্তা নিশ্চিত করতে ব্যবহৃত হয়। তবে এর অননুমোদিত ব্যবহার আইনত শাস্তিযোগ্য এবং সাধারণ মানুষের জীবনে ব্যাঘাত ঘটাতে পারে। বাংলাদেশে Jammer ব্যবহারের আগে অবশ্যই BTRC-এর অনুমতি নিশ্চিত করা প্রয়োজন।

তথ্যসূত্র 

 বাংলাদেশ টেলিযোগাযোগ আইন, ২০০১
 বাংলাদেশ টেলিযোগাযোগ নিয়ন্ত্রণ কমিশন (BTRC)

টেলিযোগাযোগ প্রযুক্তি
মোবাইল টেলিযোগাযোগ
হাত জাল

হাত জাল (অপর নাম বেলচা জাল বা ডুব জাল) একটি হাতলযুক্ত খোলা জাল বা জালের ঝুড়ি। এর  এক প্রান্তে হাতল লাগানো থাকে, অপর প্রান্তে জালযুক্ত থাকে। মৎস্য উৎপাদন হয় এমন সব দেশেই এর কমবেশি ব্যবহার রয়েছে।

বিবরণ
হাতজাল প্রাচীনকাল থেকেই ব্যবহার হয়ে আসছে। এটি সাধারণত পোনা জাতীয় মাছ পুকুর বা ডোবা নালায় ছেড়ে দিতে ব্যবহার হয়ে থাকে। অগভীর পুকুর বা ডোবা থেকে মাছ ধরতেও এর সহায়তা নেয়া যায়। এটি বাক্স জালের বদলে তারের বা নাইলন সুতা দিয়ে তৈরি হয়।  এছাড়া গবেষণা প্রতিষ্ঠানগুলো মাছকে চিকিৎসা প্রদান শেষে এ জালের মাধ্যমে পুনরায় তাকে ডোবা বা পুকুরে ছেড়ে দেয়া হয়।  হাত জাল মাছের জন্য বিধ্বংসী নয় বরং উপকারী। তা হাত জাল মাছকে মুক্তি দেয়া অথবার অথবা ঘরোয়া চৌবাচ্চা থেকে মাছ ধরতে ব্যবহৃত হয়।

ইতিহাস 
হাত জাল পেশাদার জেলেরা বেশি ব্যবহার করে থাকে। তবে অগভীর পানিতে ছোট মাছ ধরতে  এবং খোলা সমুদ্রের পাড়ে মাছ ধরতে অপেশাদার জেলেও এটি ব্যবহার করে।  এ জাল এক ধরনের হস্তশিল্প যা এক বা একাধিক মানুষের হাতের সাহায্যে বিশেষ সুতা দিয়ে তৈরি করা হয়। তৈরিতে কখনো বড় ফাঁক বা ছোট ফাঁকা রাখা হয়।  নেট থেকে একদম ছোট জাল থেকে বিভিন্ন আকারে তৈরি করা হয়।  ঐতিহাসিকভাবে, উপরের ক্লেমথ নদীর করুক লোকরা ডিপ নেট দিয়ে মাছ চাষ করে।  ইংল্যান্ডে, হাত জাল দিয়ে ইয়েল মাছ ধরার একমাত্র আইনি উপায় এবং প্যারাট  নদী ও সাত নদী থেকে মাছ ধরতে হাজার হাজার বছর ধরে এর অনুশীলন হয়ে আসছে।

চিত্রশালা

আরও দেখুন 

 ভেসাল জাল 
 ঝাঁকি জাল 
 বুচনা জাল
 প্রজাপতি জাল

তথ্যসূত্র

বহিঃসংযোগ 

 দীর্ঘ পরিচালিত ডুব নেট 
 কপার নদী ইউটিউব ডিপनेटিং ।

মাছ ধরার সরঞ্জাম
মাছ ধরার কৌশল
ভেসাল জাল

ভেসাল জাল হলো মাছ ধরার ফাঁদ। এটি বেয়াল জাল নামেও পরিচিত। এটি এমন একটি মাছ ধরার পদ্ধতি যা পানির একটি নির্দিষ্ট গভীরতা পর্যন্ত ডুবিয়ে দেয়া হয়। তারপর মাছ প্রবেশ করলে উত্তোলন করে মাছ ধরা হয়।  এ জালগুলো অনেক সমতল বা থলে আকৃতির, আয়তক্ষেত্র, পিরামিড বা শঙ্কুর মতো হতে পারে। বেয়াল জাল জেলে তার হাত দিয়ে পরিচালনা করতে হয়। এটি কখনো নির্দিস্থানে বসিয়ে কিংবা নৌকা দিয়েও পরিচালনা করা যায়।  ভেসাল জাল কখনও কখনও "গভীর জাল" নামেও পরিচিত হয়, যদিও এ শব্দটি হাত জাল ক্ষেত্রেও প্রয়োগ করা হয়।

ধরন

বাঁশ ও জালের সমন্বয় 
ভেসাল জাল বানাতে বাঁশ ও জাল তৈরি উপযোগী সুতা ব্যবহৃত হয়। সাধারণত ত্রিভুজাকৃতির একটি লম্বা বাঁশের ফ্রেম থাকে। এ ফ্রেম জুড়ে জাল সংযুক্ত করা হয়। প্রাথমিকভাবে ছোট মাছ ধরতে এর ব্যবহার হয়ে থাকে। এটির একপাশ পানির তলদেশে ডুবে যায়, অপর পাশ জেলের হাতে থাকে। বাংলাদেশের উপকূলীয় এলাকা, ছোট নদী ও খালে এর ব্যবহার বেশি দেখা যায়। জেলে একটি মাচা তৈরি করে সেখান থেকে নিজেকে নিরাপদ স্থান দাঁড় করিয়ে এ জালটি মাছ ধরার কাজে পরিচালনা করে।

নৌ-যানে পরিচালিত ভেসাল জাল 
নৌকা চালিত ভেসাল জাল বা বিভিন্ন জলবাহী জাহাজ থেকে পরিচালিত ভেসাল জাল রয়েছে। এসব নৌযানে কখনো কখনো হাত দ্বারা বা যন্ত্র দ্বারা  জালকে উঁচু করে পানি থেকে তোলা হয় আবার পানির গভীরে পাঠানো যায়। নৌকা বা নৌকাতে থাকা কয়েকটি খুঁটির সাথে বেঁধে শক্তভাবে যুক্ত রাখা হয়। এ জাল দিয়ে মাছ ধরতে কখনো কখনো  বাতি বা বিভিন্ন কৌশল ব্যবহৃত হয়। যা মাছকে আকৃষ্ট করে এবং জালে নিয়ে আসতে সহায়তা করে।

তৈরি পদ্ধতি 
ভেসাল জাল সাধারণত অন্যান্য জালগুলোর চেয়ে কিছুটা বড়ো আকৃতির হয়। এটি একটি বাঁশ-কাঠের কাঠামোতে স্থায়ীভাবে সংযুক্ত থাকে। জেলে হাত দিয়ে জালটি ব্যবহার করতে পারে এবং মাছ ধরার সময় গুটিয়ে নিয়ে মাছ তার থলেতে রাখতে পারে।

চিত্রশালা

আরও দেখুন 
 প্রজাপতি জাল 
 ঝাঁকি জাল 
 হাত জাল
 ঠেলা জাল
 বুচনা জাল

তথ্যসূত্র 

মাছ ধরার সরঞ্জাম
মাছ ধরার কৌশল
বুচনা জাল

বুচনা জাল (ইংরেজিতে Fyke net) মাছ ধরার এক ধরনের ফাঁদ। বাঁশের তৈরি মাছ ধরা ফাঁদ বুচনার মতো দেখতে তাই  এটি বুচনা জাল হিসেবে পরিচিত। বাঁশের কঞ্চি দিয়ে তৈরি বুচনার বিপরীতে জেলেরা এর ব্যবহার করে থাকে। এছাড়া হাতে বোনা জাল ও বাঁশের কঞ্চিতে  তৈরি চাকতির ব্যবহার রয়েছে বলে এটিকে চাক জাল ও কিছু অঞ্চলে টোনা জাল  নামেও পরিচিত।

বিবরণ
সূতা আর বাঁশের কঞ্চি দিয়ে বিশেষ প্রক্রিয়ায় এ জাল তৈরি করা হয়। দেশিয় প্রজাতির ছোট মাছ ধরার জন্যে বাঁশের তৈরি ফাঁদ চাঁইয়ের ব্যবহার কমে যাওয়ার পর থেকে জেলেরা বুচনা জালের দিকে ঝুঁকেছেন। বাঁশের তৈরি বুচনার বিপরীতে বর্ষা মৌসুমে উপকূলীয় অঞ্চলের ধানখেতে ও ছোট নালা থেকে  বুচনা জাল দিয়ে চিংড়িসহ দেশিয় প্রজাতির মাছ ধরা হয়। এ জালটি সাধারণত মৌসুমী জেলেদের কাছে জনপ্রিয়। 
উৎপাদন সমস্যায় উপকূলীয় অঞ্চলে বাঁশের সংকট বেড়েছে। তাই বাঁশ দিয়ে তৈরি মাছ ধরার বিভিন্ন ফাঁদের বিপরীতে বুচনা জাল জনপ্রিয় হয়ে উঠছে। বুচনা জাল দিয়ে মিঠা পানিতে বর্ষা মৌসুমে মাছ ধরা ও বহনকরা সহজ। তাই জেলেরা জ্যৈষ্ঠ, আষাঢ়, শ্রাবণ ও ভাদ্র এ ৪ মাস এটি দিয়ে দেশিয় মাছ ধরে থাকে।  মাছ ধরার সহজ মাধ্যম হিসেবে উপকূলীয় গ্রামাঞ্চলে এটিকে সহজ মাধ্যম হিসেবে ধরা হয়। এতে মাছ আহরণকারী জেলের পরিশ্রম কম হয় তবে কৌশলী হতে হয়।

ইতিহাস
ছোটাকৃতির বুচনা জাল আবার বোডা জাল হিসেবে পরিচিত।  স্থানীয় কৃষক ও মাছ আহরণকারী জেলেরা নিজস্ব মেধা ও শ্রম দিয়ে এর উদ্ভাবন করেছে।  এসব জাল  নাইলন সুতা ও বাঁশের কঞ্চি দিয়ে তৈরি হয়। একদশক আগেও গ্রামাঞ্চলে বর্ষাকালে ধানক্ষেত ও নালায় মাছশিকারিরা বাঁশের তৈরি চাঁই দিয়ে মাছ ধরতো। উপকূলীয় এলাকায় বাঁশের দাম বৃদ্ধিতে চাঁইয়ের বিপরীতে এটি বাণিজ্যিকভাবে তৈরি হয়েছে। এতে বাঁশের ব্যবহার কম তাই খরচও কম। বাঁশের তৈরি চাঁইয়ের বিকল্প হিসেবে জনপ্রিয় হয়ে উঠেছে। শুধু বাঁশের পরিবর্তে সুতার জাল ব্যবহার করে এটি তৈরি করা সম্ভব।  বাণিজ্যিকভাবে বাংলাদেশের মঠবাড়িয়ায় অর্ধশত কৃষক পরিবার বর্ষা মৌসুমে চাক জাল বা বোডা জাল তৈরি করে লাভবান হয়েছে। এ অঞ্চলের নরীরা অবসর সময়ে  ঘরে বসে বুচনা জাল তৈরি করেন। একজন শ্রমিক প্রতিদিন গড়ে দুই থেকে তিনটি জাল তৈরি করতে পারেন।

ব্যবহার পদ্ধতি
বর্ষা কালে উপকূলীয় ধান চাষের জমি ও চরাঞ্চলের নালায় মৎস্য শিকারীরা বাঁশের তৈরি চাইয়ের বিপরীতে এটি সাধারণ প্রবহমান পানির স্রোতধারায় বসিয়ে থাকেন। এটি প্রথমে স্রোতধারাকে অনুসরণ লম্বালম্বিভাবে পাতানো হয়। জালটি পানিতে মেলে ধরতে বাঁশের চাকতির সাহায্য নেয়া হয়। এ ফাঁদটি কতক্ষণ পানিতে রাখতে হয় তার উপকূলের জোয়ার ভাটার ওপর নির্ভর করে। গ্রামের নিম্ন আয়ের মানুষ বোডা জাল দিয়ে মাছ ধরতে অভ্যস্ত। এ পদ্ধতিতে পুরো বর্ষা মৌসুমে চিংড়িসহ দেশিয় প্রজাতির বিভিন্ন ছোটাকৃতির মাছ ধরা হয়।

চিত্রশালা

আরও দেখুন
 ভেসাল জাল
 ঠেলা জাল
 হাত জাল
 ঝাঁকি জাল

তথ্যসূত্র

মাছ ধরার সরঞ্জাম
মাছ ধরার কৌশল
মার্গনি ভরত রাম

মারগানি ভারত হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি  রাজাহমুন্ড্রি লোকসভা কেন্দ্র থেকে লোকসভা সদস্য হিসেবে নির্বাচিত হন।

তথ্যসূত্র

জীবিত ব্যক্তি
ভারতীয় রাজনীতিবিদ
সপ্তদশ লোকসভার সদস্য
ওয়াইএসআর কংগ্রেস পার্টির রাজনীতিবিদ
অন্ধ্রপ্রদেশের লোকসভা সদস্য
১৯৮২-এ জন্ম
গিরিশ চন্দ্র (ভারতীয় রাজনীতিবিদ)

গিরিশ চন্দ্র হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি নাগিনা লোকসভা কেন্দ্র থেকে লোকসভা সদস্য হিসেবে নির্বাচিত হন।

তথ্যসূত্র

জীবিত ব্যক্তি
ভারতীয় রাজনীতিবিদ
সপ্তদশ লোকসভার সদস্য
বহুজন সমাজ পার্টির রাজনীতিবিদ
১৯৬৪-এ জন্ম
সান্তোখ সিং চৌধুরী

সান্তোখ সিং চৌধুরী হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০১৪ সাল থেকে তিনি জলন্ধর লোকসভা কেন্দ্রের লোকসভা সদস্য হিসেবে দায়িত্ব পালন করছেন।

তথ্যসূত্র

জীবিত ব্যক্তি
১৯৪৬-এ জন্ম
ভারতীয় রাজনীতিবিদ
ভারতীয় জাতীয় কংগ্রেসের রাজনীতিবিদ
ষোড়শ লোকসভার সদস্য
সপ্তদশ লোকসভার সদস্য
২০২৩-এ মৃত্যু
পাঞ্জাব, ভারতের লোকসভা সদস্য
জলন্ধর জেলার ব্যক্তি
হাসনাইন মাসুদি

হাসনাইন মাসুদি হলেন একজন ভারতীয় রাজনীতিবিদ, যিনি জম্মু ও কাশ্মীর জাতীয় কনফারেন্সের রাজনীতির সাথে যুক্ত। সপ্তদশ লোকসভা নির্বাচনে তিনি মেহবুবা মুফতিকে পরাজিত করে অনন্তনাগ লোকসভা কেন্দ্র থেকে লোকসভা সদস্য হিসেবে নির্বাচিত হন। ২০২৪ জম্মু ও কাশ্মীর বিধানসভা নির্বাচনে তিনি পামপুর কেন্দ্র থেকে বিধানসভায় নির্বাচিত হয়েছেন।

তথ্যসূত্র

জীবিত ব্যক্তি
পুলওয়ামার ব্যক্তি
সপ্তদশ লোকসভার সদস্য
হার্ভার্ড বিশ্ববিদ্যালয়ের প্রাক্তন শিক্ষার্থী
জম্মু ও কাশ্মীর ন্যাশনাল কনফারেন্সের রাজনীতিবিদ
হার্ভার্ড ল স্কুলের প্রাক্তন শিক্ষার্থী
১৯৫৪-এ জন্ম
জম্মু ও কাশ্মীর বিধানসভার সদস্য ২০২৪-২০২৯
জম্মু ও কাশ্মীরের লোকসভা সদস্য
জম্মু ও কাশ্মীর উচ্চ আদালতের বিচারক
২০শ শতাব্দীর ভারতীয় আইনজীবী
২১শ শতাব্দীর ভারতীয় বিচারক
আজিজুল হাকিম (অভিনেতা)

আজিজুল হাকিম (জন্ম ১৫ই মে ১৯৫৯) তিনি একজন বাংলাদেশী টেলিভিশন, চলচ্চিত্র এবং মঞ্চ অভিনেতা।

জন্ম ও কর্মজীবন 
আজিজুল হাকিম কুমিল্লা জেলার মেঘনা উপজেলার লুটেরচর ইউনিয়নের লুটেরচর গ্রামে জন্মেছিলেন। তিনি প্রকৌশলী আঃ হাকিম ও মহিজুন্নেসা এর সন্তান। তিনি ছাত্র জীবন থেকে "আরণ্যক" থিয়েটার গ্রুপে যোগ দেন।

পারিবারিক জীবন 
হাকিম ১৯৯৩ সালে চিত্রনাট্যকার জিনাত হাকিমের সাথে বিবাহ বন্ধনে আবদ্ধ হয়।
 তাদের এক মেয়ে নাজাহ হাকিম এবং এক ছেলে মুহাইমিন হাকিম ।

সমালোচনা 
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন আজিজুল হাকিম। আন্দোলন চলাকালীন সময়ে আজিজুল হাকিম সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

পুরস্কার ও সম্মাননা 
 জয় জয় দিনা পুরস্কার (১৯৯৪)
 সাংস্কৃতিক পরিচালক সমিতির পুরস্কার (২০০১, ২০০২, ২০০৩)
 বাংলাদেশ টেলিভিশন সাংবাদিক পুরস্কার (২০০২)
 বাংলাদেশ সাংস্কৃতিক সাংবাদিক ফোরাম পুরস্কার (২০০৩)
 বাংলা টিভি ইউকে লিঃ পুরস্কার (২০০৪)

আরও দেখুন 
 বাংলাদেশী চিত্রশিল্পীদের তালিকা
 বাংলাদেশী চলচ্চিত্র শিল্পীদের তালিকা
 বাংলাদেশী অভিনেতাদের তালিকা

তথ্যসূত্র

বহিঃসংযোগ 

 
 

জীবিত ব্যক্তি
১৯৫৯-এ জন্ম
বাংলাদেশী নাট্যকার
বাংলাদেশী টেলিভিশন অভিনেতা
বাংলাদেশী মঞ্চ অভিনেতা
বাংলাদেশী চলচ্চিত্র অভিনেতা
কুমিল্লা জেলার অভিনয়শিল্পী
কুমিল্লার ব্যক্তি
সেবাস্টিয়্যান স্ট্যান

সেবাস্টিয়্যান স্ট্যান (জন্ম আগস্ট ১৩, ১৯৮২) হলেন একজন রোমানিয়ন মার্কিন অভিনেতা। টেলিভিশনে, তিনি গসিপ গার্ল থেকে কার্টার বেইজেন, কিংস থেকে রাজকুমার জ্যাক বেঞ্জামিন, ওয়ান্স আপন অ্যা টাইম থেকে জেফারসন এবং পলিটিক্যাল এনিম্যালস থেকে টি.জে. হেমন্ড চরিত্রে অভিনয় করেন।

স্ট্যান মার্ভেল সিনেম্যাটিক ইউনিভার্সে বাকি বার্ন্স / উইন্টার সোলজার হিসেবে তার অভিনয়ের জন্য ব্যাপক স্বীকৃতি লাভ করেন, যা ২০১১ সালের ক্যাপ্টেন আমেরিকা: দ্য ফার্স্ট অ্যাভেঞ্জার-এর সাথে শুরু হয় এবং পরবর্তীতে ক্যাপ্টেন আমেরিকা: দ্য উইন্টার সোলজার (২০১৪), অ্যান্ট-ম্যান (২০১৫), ক্যাপ্টেন আমেরিকা: সিভিল ওয়ার (২০১৬), ব্ল্যাক প্যান্থার (২০১৮), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ অব্যাহত থাকে। ২০১৫ সালে, তিনি জোনাথন ডেমির কৌতুকপ্রদ-নাটকীয় চলচ্চিত্র রিকি এন্ড দ্য ফ্ল্যাস এবং রিডলি স্কটের কল্পবিজ্ঞান চলচ্চিত্র দ্য মার্শিয়ান অভিনয় করেন। দুই বছর পর, তিনি জীবনীসংক্রান্ত চলচ্চিত্র আই, টনিয়া-তে জেফ গিলুউলির ভূমিকায় অভিনয় করেন।

তথ্যসূত্র

বহিঃসংযোগ

 
 
 
 

১৯৮২-এ জন্ম
২১শ শতাব্দীর মার্কিন অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
রোমানীয় বংশোদ্ভূত মার্কিন ব্যক্তি
জীবিত ব্যক্তি
মার্কিন চলচ্চিত্র অভিনয়শিল্পী
নিউ ইয়র্কের অভিনেতা
মার্কিন নাগরিকত্ব প্রাপ্ত ব্যক্তি
মার্কিন যুক্তরাষ্ট্রের নাগরিকীকৃত নাগরিক
প্রমীলা বিসোই

প্রমীলা বিসোই হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। সপ্তদশ লোকসভা নির্বাচনে তিনি আসকা লোকসভা কেন্দ্র থেকে লোকসভা সদস্য হিসেবে নির্বাচিত হন।

তথ্যসূত্র

জীবিত ব্যক্তি
রাজনীতিতে ভারতীয় নারী
সপ্তদশ লোকসভার সদস্য
বিজু জনতা দলের রাজনীতিবিদ
ওড়িশার লোকসভা সদস্য
১৯৪৮-এ জন্ম
গঞ্জাম জেলার ব্যক্তি
জাসবির সিং গিল

জাসবির সিং গিল হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি খাদুর সাহিব লোকসভা কেন্দ্র থেকে লোকসভা সদস্য হিসেবে নির্বাচিত হন।

তথ্যসূত্র

জীবিত ব্যক্তি
ভারতীয় রাজনীতিবিদ
ভারতীয় জাতীয় কংগ্রেসের রাজনীতিবিদ
সপ্তদশ লোকসভার সদস্য
পাঞ্জাব, ভারতের লোকসভা সদস্য
কাপুরথালা জেলার ব্যক্তি
১৯৬৮-এ জন্ম
স্টিকনি (অভিঘাত খাদ)

স্টিকনি হল মঙ্গলের উপগ্রহ ফোবোসের বৃহত্তম অভিঘাত খাদ। এই খাদটির ব্যাস , যার ফলে খাদটি ফোবোসের পৃষ্ঠভাগের একটি বড়ো অংশ জুড়ে অবস্থান করছে।

খাদটির নামকরণ করা হয়েছে ফোবোসের আবিষ্কর্তা আসাফ হলের স্ত্রী ক্লো অ্যাঞ্জেলিন স্টিকনি হলের নামানুসারে। ১৯৭৮ সালে হল লিখেছিলেন যে, তিনি "[তাঁর] স্ত্রীর থেকে উৎসাহ না পেলে তিনি হয়তো [মঙ্গল গ্রহের প্রাকৃতিক উপগ্রহগুলির] অনুসন্ধান করা ছেড়েই দিতেন।" ১৯৭৩ সালে মেরিয়ান ৯ কর্তৃক গৃহীত আলোকচিত্রগুলির ভিত্তিতে কার্ল সেগানের সভাপতিত্বে ইন্টারন্যাশানাল অ্যাস্ট্রোনমিক্যাল ইউনিয়নের (আইএইউ) নামকরণ সমিতি এই অভিঘাত খাদটির নামকরণ করে।

স্টিকনির ভিতর পরবর্তীকালীন একটি সংঘাতের ফলে সৃষ্ট  ব্যাসবিশিষ্ট আরেকটি ক্ষুদ্রতর অভিঘাত খাদ রয়েছে। ২০০৬ সালে গ্যালিভার’স ট্রাভেলস উপন্যাসের একটি চরিত্রের নামানুসারে এই খাদটির নামকরণ করা হয় লিমটক।

খাঁজ ও অভিঘাত খাদমালা স্টিকনি থেকে বিচ্ছুরিত হয়েছে বলে মনে হয়। এই বৈশিষ্ট্যটি থেকে যে অভিঘাতটির মাধ্যমে উপগ্রহটিকে প্রায় ধ্বংস করে স্টিকনির উৎপত্তি সেটির সম্পর্কে একাধিক তত্ত্বের জন্ম হয়েছে। যদিও মার্স এক্সপ্রেস অরবিটার থেকে প্রাপ্ত প্রমাণগুলি নির্দেশ করে যে, সেগুলির সঙ্গে স্টিকনির সম্পর্ক নেই এবং সম্ভবত মঙ্গল গ্রহের সঙ্গে অন্যান্য মহাজাগতিক বস্তুর সংঘাতের ফলে উৎক্ষিপ্ত বস্তুর দ্বারা এটির সৃষ্টি হয়েছে। অধিকতর সাম্প্রতিক মডেলিং কর্তৃক সমর্থিত তত্ত্বটি হল খাঁজগুলি হল জোয়ার-সংক্রান্ত শক্তির ফলে সৃষ্ট বিকৃতি। এই অভিঘাত খাদটির আভ্যন্তরীণ প্রাচীরে রেখাবিশিষ্ট গঠনবিন্যাসটি দর্শনীয়। খাদের ভিতর বস্তু পতনের কারণে যে ভূমিধ্বসগুলি ঘটে, সেগুলিই এই গঠনবিন্যাস সৃষ্টির কারণ। তবুও ২০১৮ সালের নভেম্ভরে জ্যোতির্বিদগণ এই সিদ্ধান্তে উপনীত হয়েছেন যে, ফোবোসের গায়ে অনেকগুলি খাঁজ এই উপগ্রহটির পৃষ্ঠতলের উপর গড়িয়ে চলা একাধিক পাথরের চাঁইয়ের আঘাতে সৃষ্ট। যে গ্রহাণু সংঘাতের ফলে স্টিকনির উৎপত্তি সেই সংঘাত থেকেই এই পাথরগুলি উৎক্ষিপ্ত হয়েছিল।

খুব সম্ভবত স্টিকনি এতটাই বড়ো একটি অভিঘাত খাদ যে, মঙ্গল গ্রহের পৃষ্ঠতল থেকে এটিকে খালি চোখেই দেখা যায়। এটি ফোবোসের মঙ্গল-মুখী দিকটির পশ্চিম প্রান্তের মধ্যভাবে অবস্থিত।

আরও দেখুন
 ফোবোস ও ডিমোসের বৈশিষ্ট্যগুলির তালিকা

তথ্যসূত্র

বহিঃসংযোগ

 Flight around Phobos (animated movie)
 Stickney in High Resolution
 Stickney at APOD, 2018 May 5 
 Creation of Stickney Crater on Phobos (VIDEO)  simulation which shows how Stickney crater was created, and how it affected Phobos, The Lawrence Livermore National Laboratory

মঙ্গলের প্রাকৃতিক উপগ্রহগুলির অভিঘাত খাদ
ফোবোস
এস. জ্ঞানত্রিব্যোম

এস. জিনানাথিরাভিয়াম হলেন একজন ভারতীয় রাজনীতিবিদ, যিনি দ্রাবিড় মুনেত্র কড়গমের রাজনীতির সাথে যুক্ত। সপ্তদশ লোকসভা নির্বাচনে তিনি তিরুনেলভেলি লোকসভা কেন্দ্রের লোকসভা সদস্য হিসেবে নির্বাচিত হন।

তথ্যসূত্র 

জীবিত ব্যক্তি
ভারতীয় রাজনীতিবিদ
সপ্তদশ লোকসভার সদস্য
দ্রাবিড় মুনেত্র কড়গমের রাজনীতিবিদ
তামিলনাড়ুর লোকসভা সদস্য
১৯৬৪-এ জন্ম
জন বার্লা

জন বার্লা হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি আলিপুরদুয়ার লোকসভা কেন্দ্রের লোকসভা সদস্য হিসেবে নির্বাচিত হন।

তথ্যসূত্র

জীবিত ব্যক্তি
সপ্তদশ লোকসভার সদস্য
আলিপুরদুয়ারের ব্যক্তি
পশ্চিমবঙ্গের লোকসভা সদস্য
পশ্চিমবঙ্গের ভারতীয় জনতা পার্টির রাজনীতিবিদ
১৯৭৫-এ জন্ম
দশরথ তিরকে

দশরথ তিরকে হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পূর্বে সারা ভারত ফরোয়ার্ড ব্লকের রাজনীতির সাথে যুক্ত থাকলেও ২০১৪ সালের ফেব্রুয়ারি মাসে তিনি  সর্বভারতীয় তৃণমূল কংগ্রেসে যোগ দেন। ষোড়শ লোকসভা নির্বাচনে তিনি আলিপুরদুয়ার লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এর আগে তিনি টানা তিনবার পশ্চিমবঙ্গ বিধানসভায় কুমারগ্রাম বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র

জীবিত ব্যক্তি
ষোড়শ লোকসভার সদস্য
ভারতীয় রাজনীতিবিদ
আলিপুরদুয়ারের ব্যক্তি
১৯৬৭-এ জন্ম
পশ্চিমবঙ্গের লোকসভা সদস্য
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০০৬-২০১১
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গের তৃণমূল কংগ্রেসের রাজনীতিবিদ
বিপ্লবী সমাজতন্ত্রী দল (ভারত) এর রাজনীতিবিদ
অমর সিং

অমর সিং হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি ফতেহগড় সাহিব লোকসভা কেন্দ্রের লোকসভা সদস্য হিসেবে নির্বাচিত হন।

তথ্যসূত্র 

জীবিত ব্যক্তি
সপ্তদশ লোকসভার সদস্য
পাঞ্জাব, ভারতের ভারতীয় জাতীয় কংগ্রেসের রাজনীতিবিদ
অষ্টাদশ লোকসভার সদস্য
আইসবার্গ তত্ত্ব

আইসবার্গ তত্ত্ব বা বাতিলের তত্ত্ব হল মার্কিন লেখক আর্নেস্ট হেমিংওয়ের উদ্ভাবিত লেখনীর কৌশল। তরুণ সাংবাদিক হিসেবে হেমিংওয়েকে কোন ঘটনা ঘটার পরপরই সংবাদপত্রে প্রতিবেদন লিখতে হত, যেখানে খুবই অল্প বিষয় বা ব্যাখ্যা থাকত। যখন তিনি ছোটগল্প লেখা শুরু করেন, তিনি তার এই অল্প কথায় বর্ণনা অব্যাহত রাখেন। তিনি অন্য বিষয়গুলোর ব্যাখ্যায় না গিয়ে মূল বিষয়ে মনোযোগ দেন। হেমিংওয়ে বিশ্বাস করতেন যে একটি গল্পের গভীর অর্থ এর ঘটনার দালিলিক প্রমাণে নয়, বরং ইশারা-ইঙ্গিতের মাধ্যমে এর ব্যাখ্যা প্রদানে নিহিত।

পটভূমি 
মার্ক টোয়েইন, স্টিফেন ক্রেন, থিওডোর ড্রেইজার, সিনক্লেয়ার লুইস ও উইলা ক্যাথারের মত মার্কিন লেখকের মত হেমিংওয়ে ঔপন্যাসিক হওয়ার পূর্বে সাংবাদিক হিসেবে কাজ করতেন। উচ্চ বিদ্যালয় থেকে পড়াশোনা শেষ করার পর তিনি দ্য কানসাস সিটি স্টার-এ কাব প্রতিবেদক হিসেবে যোগ দেন, সেখানে তিনি জানতে পারেন যে সত্য প্রায়ই একটি গল্পের ঘটনাবলির অভ্যন্তরে লুকায়িত থাকে। তিনি শহরের রাজনীতিতে, হাসপাতালের জরুরি বিভাগে, পুলিশ স্টেশনে দুর্নীতি সম্পর্কে জানতে পারেন। তার লেখনীতে তিনি পটভূমি বাদ দিয়ে এইসব প্রাসঙ্গিক বিষয়াবলি সম্পর্কে লিখতেন। টরন্টো স্টার-এর বিদেশি প্রতিবেদক হিসেবে ১৯২০-এর দশকের শুরুর দিকে প্যারিসে থাকাকালীন তিনি গ্রেকো-তুর্কি যুদ্ধের ডজনের অধিক প্রতিবেদন করেন। তার জীবনীকার জেফ্রি মেয়ার্স বর্ণনা করেন, "তিনি মনোযোগ আকর্ষণের জন্য শুধু তাৎক্ষণিক ঘটনাবলির প্রতিবেদন করতেন।" গ্রেকো-তুর্কি যুদ্ধ থেকে তিনি লেখনীর মূল্যবান অভিজ্ঞতা অর্জন করেন যা তিনি তার কথাসাহিত্যের লেখনীতে রূপান্তর ঘটান। তিনি বিশ্বাস করতেন যে কথাসাহিত্য বাস্তব ঘটনার ভিত্তিতে হতে পারে, কিন্তু যদি একটি অভিজ্ঞতাকে শোধন করা হয় তবে যা থাকে তার ব্যাখ্যা অনুসারে তা হল "যা স্মরণ করা হয়েছে তার থেকেও সত্য।"

প্রারম্ভিক কথাসাহিত্য ও ছোটগল্প 
গুয়েন্ডোলিন টেটলো মনে করেন হেমিংওয়ের প্রারম্ভিক কথাসাহিত্যগুলোতে, যেমন "ইন্ডিয়ান ক্যাম্প"-এ চরিত্র গঠনের তার মনোযোগ কম ছিল, বরং তিনি সাধাসিধেভাবে চরিত্রগুলোকে একে অপরের পাশে বসিয়েছেন। "ইন্ডিয়ান ক্যাম্প"-এ বর্ণনামূলক খুঁটিনাটি তথ্য, যেমন চিৎকাররত নারী, ধূমপানরত পুরুষ, বা সংক্রামিত আঘাতের মাধ্যমে সত্যনিষ্ঠা প্রকাশ করেছেন।" অন্য কথায়, একটি গল্প এর উপ-তথ্য দিয়ে মূল তথ্য পরিবেশন করতে পারে, উদাহরণস্বরূপ - হেমিংওয়ের "হিলস লাইক হোয়াইট এলিফ্যান্টস" গল্পে 'গর্ভপাত' শব্দটির উল্লেখ নেই, কিন্তু গল্পে পুরুষ চরিত্রটি তার প্রেমিকাকে গর্ভপাত করতে বলছিলেন। "বিগ টু-হার্টেড রিভার" গল্প সম্পর্কে হেমিংওয়ে ব্যাখ্যা করেন, "একটি বালক সম্পর্কে ... যে যুদ্ধ থেকে ফিরছে ... ফলে যুদ্ধ সম্পর্কিত, যুদ্ধের বর্ণনা, যুদ্ধের যে কোন কিছুই, বাদ দেওয়া হয়েছে।" হেমিংওয়ে ইচ্ছাকৃতভাবে "ইন্ডিয়ান ক্যাম্প" ও "বিগ টু-হার্টেড রিভার" গল্পে কিছু বাদ দিয়েছেন, যা তিনি ভালো বলে গণ্য করেন।

উপন্যাস 
বেনসন মনে করেন হেমিংওয়ে যে সকল তথ্য বাদ দেন তা তাকে চরিত্রের সৃষ্টিকারী ও চরিত্রের মধ্যে এক ধরনের বাফার হিসেবে কাজ করেছে। তিনি ব্যাখ্যা দেন যে লেখক যখন নিজের ও চরিত্রের মধ্যে দূরত্ব তৈরি করেন, তখন তিনি আরও বেশি কর্মে প্রয়োগ ঘটাতে পারেন। বেনসন বলেন হেমিংওয়ের কথাসাহিত্যে এই দূরত্ব দরকারী এবং প্রারম্ভিক কথাসাহিত্য যেমন দ্য সান অলসো রাইজেস-এ তার সার্থক, কিন্তু তিনি যদি লেখক হিসেবে ইচ্ছাকৃতভাবে এই দূরত্ব তৈরি করেন, তবে কথাসাহিত্যটি ব্যর্থ হবে, যেমনটা হয়েছে তার পরবর্তী কাজগুলোতে, তথা অ্যাক্রস দ্য রিভার অ্যান্ড ইনটু দ্য ট্রিজ-এ।

তথ্যসূত্র 

আর্নেস্ট হেমিংওয়ে
মার্কিন সাহিত্য
সাহিত্যিক তত্ত্ব
আখ্যানতত্ত্ব
সাহিত্য তত্ত্ব
লেস্টার হেমিংওয়ে

লেস্টার ক্লেরেন্স হেমিংওয়ে (; ১ এপ্রিল ১৯১৫ - ১৩ সেপ্টেম্বর ১৯৮২) ছিলেন একজন মার্কিন লেখক ও সাংবাদিক। তিনি কথাসাহিত্যিক আর্নেস্ট হেমিংওয়ের ছোট ভাই। তিনি ছয়টি উপন্যাস রচনা করেছেন। তার প্রথম উপন্যাস হল দ্বিতীয় বিশ্বযুদ্ধকালীন ফ্রান্স ও জার্মানিতে তার অভিজ্ঞতা প্রসূত দ্য সাউন্ড অব ট্রাম্পেট।

১৯৬১ সালে তার ভাই আর্নেস্টের জীবনী সংক্রান্ত মাই ব্রাদার, আর্নেস্ট হেমিংওয়ে প্রকাশ করেন। বইটি সমাদৃত হয় এবং লেস্টার লেখক হিসেবে ও আর্থিক দিক থেকে সফলতা লাভ করে। এই বই থেকে অর্জিত তহবিল দিয়ে তিনি জামাইকার উপকূলে নিউ আটলান্টিস গড়ে তোলেন, যার উদ্দেশ্য ছিল নৌ গবেষণার সদরদপ্তর প্রতিষ্ঠা করা। ১৯৬৬ সালে উপকূলীয় ঝড়ে নিউ আটলান্টিস ধ্বংস হলে প্রকল্পটি বাতিল হয়ে যায়। কয়েক বছর বহুমূত্র রোগে ভোগার পর তিনি ১৯৮২ সালে মাথায় গুলি করে আত্মহত্যা করেন।

প্রারম্ভিক জীবন
লেস্টার ১৯১৫ সালের ১লা এপ্রিল ইলিনয় অঙ্গরাজ্যের ওক পার্কে জন্মগ্রহণ করেন। তার পিতা ক্লেরেন্স এডমন্ডস হেমিংওয়ে ছিলেন একজন চিকিৎসক এবং মাতা গ্রেস হল হেমিংওয়ে একজন সঙ্গীতজ্ঞ। তিনি তার ছয় ভাইবোনের মধ্যে সর্বকনিষ্ঠ। তার অন্য ভাইবোনেরা হলেন - মার্সেলিন (১৮৯৮), আর্নেস্ট (১৮৯৯), উরসুলা (১৯০২), ম্যাডেলিন (১৯০৪) ও ক্যারল (১৯১১)

ব্যক্তিগত জীবন ও মৃত্যু
লেস্টার দুইবার বিয়ে করেন। প্রথম পক্ষে দুই পুত্রসন্তান - পিটার ও জ্যাক জন্মগ্রহণ করেন। দ্বিতীয় পক্ষে ডরিসের সাথে তার বিয়েতে দুই কন্যাসন্তান - অ্যান ফিউয়ার ও হিলারি হেমিংওয়ে জন্মগ্রহণ করে।

১৯৮২ সালের ১৩ই সেপ্টেম্বর আইডাহোর কেচামে নিজ বাড়িতে তিনি মাথায় গুলি করে আত্মহত্যা করেন। তিনি টাইপ টু বহুমূত্র রোগে আক্রান্ত হন এবং মৃত্যুর কয়েক মাস পূর্বে তার একাধিক অস্ত্রোপচার করতে হয়েছিল। এই হতাশা থেকে তিনি আত্মহত্যা করেছিলেন বলে তার পরিবারের ধারণা।

তথ্যসূত্র

বহিঃসংযোগ

১৯১৫-এ জন্ম
১৯৮২-এ মৃত্যু
২০শ শতাব্দীর মার্কিন ঔপন্যাসিক
২০শ শতাব্দীর মার্কিন লেখক
আত্মহননকারী লেখক
মার্কিন পুরুষ ঔপন্যাসিক
হেমিংওয়ে পরিবার
২০শ শতাব্দীর মার্কিন পুরুষ লেখক
১৯৮২-এ আত্মহত্যা
ফ্লোরিডায় আগ্নেয়াস্ত্র দ্বারা আত্মহত্যা
খড়িবাড়ী

খড়িবাড়ী ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট ও পশ্চিমবঙ্গ-বিহার সীমান্তে অবস্থিত৷ এই অঞ্চলে একটি থানা, একটি পোষ্ট অফিস, একটি ব্লক ডেভলপমেন্ট অফিস, একটি বালিকা উচ্চ বিদ্যালয় এবং দুটি উচ্চ মাধ্যমিক বিদ্যালয় আছে।

ভূগোল
খড়িবাড়ী জনগণনা নগরটি দার্জিলিং জেলার খড়িবাড়ী ব্লকের অন্তর্ভুক্ত৷ শহরটি খড়িবাড়ী থানার অন্তর্গত৷

জনতত্ত্ব
২০১১ খ্রিষ্টাব্দের ভারতের জনগণনা অনুসারে খড়িবাড়ী জনগণনা নগরের জনসংখ্যা ৬৬৬০ জন, যার মধ্যে ৩৩৮৯ জন পুরুষ ও ৩২৭১ জন নারী৷ প্রতি হাজার পুরুষে ৯৬৫ জন নারী৷ ৬ বছর অনুর্দ্ধ ৮১১ জন শিশু, যা সমগ্র জনসংখ্যার ১২.১৮ %৷ ৬ বছরোর্দ্ধ জনসংখ্যার ৭৯.১৬% অর্থাৎ ৪৬৩০ জন সাক্ষর৷ পুরুষ সাক্ষরতার হার ৮৪.৮২% এবং নারী সাক্ষরতার হাহ ৭৩.৩৭%৷

পরিবহন
শহরটি ৩২৭ নং জাতীয় সড়ক এবং ১২ নং রাজ্য সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ এছাড়া কিছু দূরে পানিটাঙ্কিতে রানীগঞ্জ ইমিগ্রেসন চেকপোস্ট এর মাধ্যমে নেপালের সাথে সড়কপথে যোগাযোগ সম্ভব৷ নিকটবর্তী রেলস্টেশনটি হলো অধিকারী রেলওয়ে স্টেশন৷

তথ্যসূত্র 

দার্জিলিং জেলার শহর ও নগর